REGLAMENT INTERN DE LA DELEGACIÓ D'ALUMNESDE LA FACULTAT DE CIÈNCIES ECONÒMIQUES I EMPRESARIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1495)
  + [Valencià](/va/acuerdo/1495)






Selector de idioma

Leer

* [Español](/es/acuerdo/1495)
* [Valencià](/va/acuerdo/1495)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERN DE LA DELEGACIÓ D'ALUMNESDE LA FACULTAT DE CIÈNCIES ECONÒMIQUES I EMPRESARIALS[Butlletí Oficial Universitat d'Alacant](/ca/Publicacion)
========================================================================================================================================================

Secretaria General

Butlletí Oficial Universitat d'Alacant





REGLAMENT INTERN DE LA DELEGACIÓ D'ALUMNESDE LA FACULTAT DE CIÈNCIES ECONÒMIQUES I EMPRESARIALS

Data d'aprovació
:   17/03/2010

Data de publicació
:   29/04/2010

Òrgan competent
:   Facultat de Ciències Econòmiques i Empresarials

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1495.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1495)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1495)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERN DE LA DELEGACIÓ D'ALUMNESDE LA FACULTAT DE CIÈNCIES ECONÒMIQUES I EMPRESARIALS&url=https://www.boua.ua.es/va/acuerdo/1495)

**Títol:** REGLAMENT INTERN DE LA DELEGACIÓ D'ALUMNESDE LA FACULTAT DE CIÈNCIES ECONÒMIQUES I EMPRESARIALS

**Secció:** DISPOSICIONS GENERALS

**Òrgan:** Facultat de Ciències Econòmiques i Empresarials

**Data d'aprovació:** dimecres, 17 de març de 2010

REGLAMENT INTERN DE LA DELEGACIÓ D'ALUMNES

DE LA FACULTAT DE CIÈNCIES ECONÒMIQUES I EMPRESARIALS

APROVAT PER LA JUNTA DE LA FACULTAT DE CIÈNCIES ECONÒMIQUES I EMPRESARIALS EN LA SESSIÓ DE 17 DE MARÇ DE 2010
=============================================================================================================

TÍTOL I: Naturalesa, i finalitats de la Delegació d'Alumnes de la Facultat de Ciències Econòmiques i Empresarials.

Article 1. Naturalesa

Article 2. Finalitats de la Delegació d'Alumnes

Article 3. Garantia de control i compliment

Article 4. Àmbit de competència

Article 5. Seu, símbols i mitjans telemàtics

TÍTOL II: Funcionament Intern. Òrgans de Representació

Article 6. Funcionament

Article 7. Durada del mandat

CAPÍTOL I. De l'Assemblea General

Article 8. Naturalesa i composició

Article 9. Funcions

CAPÍTOL II. Del delegat d'alumnes de la Facultat de Ciències Econòmiques i Empresarials

Article 10. El delegat d'alumnes

Article 11. Elecció del delegat d'alumnes de la Facultat de Ciències Econòmiques i Empresarials

Article 12. Funcions

CAPÍTOL III. De la Comissió Permanent de la Delegació d'Alumnes

Article 13. Naturalesa

Article 14. Composició

Article 15. Funcions

Article 16. Incompatibilitat

### 

### 

CAPÍTOL IV. Dels subdelegats, secretari, tresorer i coordinadors de titulació de la Delegació d'Alumnes

### 

### 

### Secció 1a. Dels subdelegats

Article 17. Nomenament

Article 18. Funcions

### 

### Secció 2a. Del secretari

Article 19. Nomenament

Article 20. Funcions

### 

### Secció 3a. Del tresorer

Article 21. Nomenament

Article 22. Funcions

Secció 4a. Dels Coordinadors de titulació de la Delegació d'Alumnes

                Article 23. Naturalesa i elecció

Article 24. Funcions

### 

### CAPÍTOL V. Dels representants de grup

Article 25. Naturalesa

                Article 26. Funcions

### 

### CAPÍTOL VI. Altres òrgans de la Delegació d'Alumnes de la Facultat de Ciències Econòmiques i Empresarials

Article 27. Comissió de coordinació de titulació

Article 28. Coordinadors específics d'àrea

Article 29. Les comissions de treball

TÍTOL III: De la composició de la Delegació d'Alumnes de la Facultat de Ciències Econòmiques i Empresarials..

Article 30. Composició

Article 31. Cessament dels membres de la Delegació d'Alumnes

Article 32. Drets

Article 33. Deures

TÍTOL IV: Del règim de les sessions

Article 34. Convocatòries

Article 35. Sessions

Article 36. Acords

Article 37. Convocatòria i actes

Article 38. Delegacions de vot

Article 39. Recursos

TÍTOL V: Dels processos electorals

Secció 1a. Dels processos electorals

Article 40. Mesa electoral

Secció 2a. Elecció dels representants de grup

Article 41. De la convocatòria

Article 42. Del procediment

TÍTOL VI: De la moció de censura

### 

### Secció 1a. Disposicions generals

Article 43. Consideracions Generals

Article 44. Límits temporals

### 

### Secció 2a. Del procediment

Article 45. Consideracions generals

TÍTOL VII Del règim econòmic

Article 46. Pressupost de la Delegació d'Alumnes de la Facultat de Ciències Econòmiques i Empresarials

Article 47. Control de despeses

TÍTOL VIII De la reforma del reglament

Article 48. Iniciativa per a la reforma

Article 49. Aprovació

DISPOSICIONS ADDICIONALS

PRIMERA

SEGONA

TERCERA

DISPOSICIÓ TRANSITÒRIA

DISPOSICIÓ DEROGATÒRIA ÚNICA

DISPOSICIÓ FINAL

#### EXPOSICIÓ DE MOTIUS

La Delegació d'Alumnes de la Facultat de Ciències Econòmiques i Empresarials, en virtut de l'article 178 de l'Estatut de la Universitat d'Alacant, l'article 52 del Reglament intern de la Facultat de Ciències Econòmiques i Empresarials, i en ús dels drets i facultats atribuïts per la Llei Orgànica d'universitats 6/2001, de 21 de desembre, modificada per la Llei Orgànica 4/2007, de 12 d'abril, en matèria d'autonomia universitària i de participació dels estudiants, es dota d’aquest Reglament, que pretén millorar el seu funcionament, estructura i organització interna.

TÍTOL I: Naturalesa, i finalitats de la Delegació d'Alumnes de la Facultat de Ciències Econòmiques i Empresarials

Article 1. Naturalesa

1. La Delegació d'Alumnes de la Facultat de Ciències Econòmiques i Empresarials és l'òrgan col·legiat de representació de l'alumnat d'aquest centre, expressió de la voluntat lliure dels alumnes i resultat dels processos electorals. El seu funcionament serà democràtic, es regirà per aquest Reglament, pel Reglament de règim intern de la Facultat de Ciències Econòmiques i Empresarials, per l'Estatut de la Universitat d'Alacant i altra normativa aplicable a aquest efecte.

2. La Delegació d'Alumnes de la Facultat de Ciències Econòmiques i Empresarials és l'òrgan responsable al qual s'encomana la coordinació de les iniciatives dirigides a la defensa i promoció dels drets de l'alumnat de la Facultat.

3. La Delegació d'Alumnes té plena autonomia per a complir les seues finalitats, en el marc de la normativa de la Facultat de Ciències Econòmiques i Empresarials i de la Universitat d'Alacant, i rebrà els mitjans necessaris per al desenvolupament de les seues funcions per part de la Facultat de Ciències Econòmiques i Empresarials i la Universitat d'Alacant.

Article 2. Finalitats de la Delegació d'Alumnes

Són finalitats de la Delegació d'Alumnes:

1. Representar tot l'alumnat matriculat en les titulacions adscrites a la Facultat de Ciències Econòmiques i Empresarials.

2. Recollir informació sobre les qüestions que afecten els alumnes de la Facultat de Ciències Econòmiques i Empresarials i que estiguen relacionades amb els drets o els deures que aquests tenen reconeguts, i també facilitar aquesta informació als alumnes que la sol·liciten.

3. Dur a terme qualsevol iniciativa, projecte o actuació que siga d'interès per a l'alumnat de la Facultat de Ciències Econòmiques i Empresarials.

4. Potenciar la participació de l'alumnat de la Facultat de Ciències Econòmiques i Empresarials en l'activitat universitària a través de les vies que estableix aquest Reglament, el Reglament intern de la Facultat de Ciències Econòmiques i Empresarials i l'Estatut de la Universitat d'Alacant.

5. Promoure la interrelació de l'alumnat de la Facultat de Ciències Econòmiques i Empresarials amb els altres sectors de la comunitat universitària i representar fidelment els interessos generals dels estudiants davant de la institució acadèmica.

6. Canalitzar la informació cap al Consell d'Alumnes i procurar la coordinació amb aquest òrgan.

7. Programar i executar un pla anual de treball.

8. Qualsevol altra finalitat que li encomane l'Assemblea General dins del marc normatiu de la Facultat de Ciències Econòmiques i Empresarials i de la Universitat d'Alacant.

Article 3. Garantia de control i compliment

La Delegació d'Alumnes de la Facultat de Ciències Econòmiques i Empresarials establirà el control i el compliment adequats de les seues activitats i les seues finalitats, així com l'observança i requeriment de les obligacions pels seus components. És deure d’aquests complir i fer complir les disposicions que emanen d’aquest Reglament intern, com també de qualsevol altra normativa universitària que els afecte.

Article 4. Àmbit de competència

La Delegació d'Alumnes de la Facultat de Ciències Econòmiques i Empresarials exercirà les seues competències en l'àmbit de la Facultat de Ciències Econòmiques i Empresarials i podrà actuar en fòrums i activitats d'àmbit local, autonòmic, nacional o internacional, si així ho decideix l'Assemblea General d'aquest òrgan.

Article 5. Seu, símbols i mitjans telemàtics

1. La seu i dependències de la Delegació d'Alumnes seran assignades per la Facultat de Ciències Econòmiques i Empresarials. La Delegació d'Alumnes establirà un horari d'atenció als alumnes del centre en aquestes dependències que, com a mínim, serà fet públic en la web de la Facultat de Ciències Econòmiques i Empresarials.

2. La Delegació d'Alumnes de la Facultat de Ciències Econòmiques i Empresarials utilitzarà com a distintiu el seu logotip, i podrà així mateix utilitzar l'anagrama de la Universitat d'Alacant amb la menció de la Delegació d'Alumnes en bilingüe, segons estableix la normativa d'imatge corporativa de la Universitat.

3. La Delegació d'Alumnes disposarà d'un espai en la web de la Facultat de Ciències Econòmiques i Empresarials per a poder publicitar les seues activitats, els components de la Comissió Permanent de la Delegació d'Alumnes, la seua localització física, telèfons de contacte i correu electrònic, i també la informació que consideren d'interès per als alumnes de la Facultat de Ciències Econòmiques i Empresarials.

TÍTOL II: Funcionament intern. Òrgans de representació

Article 6. Funcionament

La Delegació d'Alumnes de la Facultat de Ciències Econòmiques i Empresarials s'estructura a través de tres òrgans: l'Assemblea General de la Delegació d'Alumnes, el delegat d'alumnes de la Facultat de Ciències Econòmiques i Empresarials i la Comissió Permanent de la Delegació d'Alumnes.

Article 7. Durada del mandat

El delegat d'alumnes i els membres electes de la Comissió Permanent de la Delegació d'Alumnes seran elegits per un període de dos anys.

CAPÍTOL I. De l'Assemblea General

Article 8. Naturalesa i composició

1. L'Assemblea General és el màxim òrgan de govern de la Delegació d'Alumnes de la Facultat de Ciències Econòmiques i Empresarials.

2. L'Assemblea General la componen:

a)      Els alumnes elegits per l'alumnat i dins d’aquest per a formar part del Claustre de la Universitat d'Alacant per la circumscripció de la Facultat de Ciències Econòmiques i Empresarials.

b)      Els alumnes elegits per l’alumnat i entre l’alumnat de la Facultat de Ciències Econòmiques i Empresarials per a formar part del Claustre de la Facultat.

c)      Els representants d'alumnes en els Departaments amb docència en la Facultat de Ciències Econòmiques i Empresarials sempre que estiguen adscrits a la Facultat de Ciències Econòmiques i Empresarials.

3. Els representants de grup de les titulacions de la Facultat de Ciències Econòmiques i Empresarials podran assistir a les reunions de l'Assemblea General amb veu però sense vot, llevat que formen part dels col·lectius esmentats en l'apartat anterior d'aquest article.

Article 9. Funcions

Són funcions de l'Assemblea General:

1. Elegir el delegat d'Alumnes de la Facultat de Ciències Econòmiques i Empresarials pels membres de l'Assemblea General.

2. Determinar les línies generals d'actuació i el seu pla anual de treball.

3. Decidir sobre les mocions de censura que es presenten.

4. Elaborar i proposar el reglament intern de la Delegació d'Alumnes, per a la seua posterior aprovació, si escau, per la Junta de la Facultat de Ciències Econòmiques i Empresarials.

5. Supervisar i ratificar l'actuació de la Comissió Permanent de la Delegació d'Alumnes.

6. Elegir els coordinadors de titulació pels membres matriculats en la titulació corresponent i entre aquests.

7. Crear coordinadors d'àrees específiques, així com altres comissions de treball establides per a finalitats específiques.

8. Aprovar els pressupostos i els comptes de la Delegació d'Alumnes.

9. Qualsevol altra funció que li atribuïsca el Reglament Intern de la Facultat de Ciències Econòmiques i Empresarials, l'Estatut de la Universitat i altres normatives que els despleguen.

CAPÍTOL II. Del delegat d'alumnes de la Facultat de Ciències Econòmiques i Empresarials

Article 10. El Delegat d'Alumnes

El Delegat d'Alumnes de la Facultat de Ciències Econòmiques i Empresarials és el màxim representant estudiantil de la Facultat de Ciències Econòmiques i Empresarials.

Article 11. Eleccions del delegat d'alumnes de la Facultat de Ciències Econòmiques i Empresarials

1. El Delegat d'Alumnes serà elegit pels membres de l'Assemblea General i entre aquests mitjançant elecció directa, igual, lliure i secreta amb el procediment que estableix aquest Reglament intern.

2. El mandat del Delegat d'Alumnes tindrà una durada de dos anys i podrà ser reelegit.

3. L'elecció es farà en una sessió convocada per l'Assemblea General de la Delegació d'Alumnes de la Facultat de Ciències Econòmiques i Empresarials que haurà de tenir lloc en període lectiu.

4. Cada aspirant a delegat d'alumnes de la Facultat de Ciències Econòmiques i Empresarials presentarà una candidatura individual.

5. En el cas de produir-se el cessament del delegat d'Alumnes per qualsevol causa que no siga el compliment ordinari del seu mandat, l'Assemblea General convocarà, en el termini màxim de quatre mesos, unes noves eleccions per al que reste del mandat ordinari.

6. La mesa electoral tindrà a càrrec seu la supervisió i l’ordenació dels processos electorals.

Article 12. Funcions

Són funcions del delegat d'alumnes:

1. Convocar i presidir tots els òrgans de representació i govern de la Delegació d'Alumnes de la Facultat de Ciències Econòmiques i Empresarials

2. Garantir i assegurar el compliment tant d’aquest Reglament Intern com de qualsevol altra normativa universitària que afecte els estudiants.

3. Dirigir l'execució del Pla Anual de Treball.

4. Representar la Delegació d'Alumnes davant dels poders públics, entitats, corporacions i personalitats de diferent ordre, sota la supervisió de l'Assemblea.

5. Dirigir i supervisar l'actuació de la Comissió Permanent de la Delegació d'Alumnes, col·laborar amb tots els seus membres i autoritzar amb la seua signatura els acords que aquesta adopte.

6. Informar l'Assemblea General de la Delegació d'Alumnes del desenvolupament de les activitats que duga a terme en l’exercici del càrrec i de la Comissió Permanent de la Delegació d'Alumnes.

7. Establir l'ordre de delegació de funcions en cas d'absència, vacant o malaltia entre els subdelegats.

8. Convidar qualsevol persona a l'Assemblea General, que acudirà amb veu però sense vot, sempre que ho ratifique l'Assemblea General.

9. Efectuar el nomenament dels subdelegats, del secretari i del tresorer, i també el seu cessament.

10. Qualsevol altra funció que li encomane l'Assemblea General de la Delegació d'Alumnes en el marc de les seues competències.

CAPÍTOL III. De la Comissió Permanent de la Delegació d'Alumnes

Article 13. Naturalesa

La Comissió Permanent és un òrgan col·legiat de la Delegació d'Alumnes, al qual correspon la direcció, coordinació i execució de les atribucions encomanades per l'Assemblea General de la Delegació d'Alumnes.

Article 14. Composició

La Comissió Permanent estarà formada pel delegat d'alumnes, dos subdelegats, un secretari, un tresorer i un coordinador per cadascuna de les titulacions de la Facultat de Ciències Econòmiques i Empresarials.

Article 15. Funcions

Són funcions de la Comissió Permanent:

1. Coordinar el funcionament de la Delegació d'Alumnes de la Facultat de Ciències Econòmiques i Empresarials.

2. Elaborar una proposta de pla anual de treball per a la seua posterior aprovació, si escau, per l'Assemblea General de la Delegació d'Alumnes.

3. Complir i fer complir els acords de l'Assemblea General de la Delegació d'Alumnes.

4. Designar els alumnes que representaran la Delegació d'Alumnes en les diferents comissions de la Facultat de Ciències Econòmiques i Empresarials i de la UA.

5. Designar els membres de la Delegació d'Alumnes que la representaran en les diferents associacions o assemblees sectorials autonòmiques, nacionals i internacionals d'estudiants.

6. Proposar als òrgans que corresponga la provisió dels mitjans materials necessaris per a dur a terme les finalitats de la Delegació d'Alumnes.

7. Supervisar la gestió de les comissions de coordinació de titulació i dels coordinadors específics d'àrea, si n’hi ha.

8. Crear i suprimir, quan escaiga, les comissions de coordinació de titulació.

9. Totes les altres funcions no esmentades en l'article 9 que li encomane l'Assemblea General de la Delegació d'Alumnes.

Article 16. Incompatibilitat

Una mateixa persona només podrà exercir alhora un dels càrrecs de delegat, subdelegat, secretari, tresorer o coordinador de titulació.

CAPÍTOL IV. Dels subdelegats, secretari, tresorer i coordinadors de titulació de la Delegació d'Alumnes

Secció 1a. Dels subdelegats

Article 17. Nomenament

1. Els subdelegats seran nomenats pel delegat d'Alumnes, entre els membres de la Delegació d'Alumnes.

2. En el moment del seu nomenament el Delegat d'Alumnes establirà un ordre de prelació entre els subdelegats per a la seua aplicació en els casos de substitució per vacant, absència o malaltia del delegat d'alumnes, secretari o tresorer.

3. Si la vacant, absència o malaltia dels subdelegats és superior a quatre mesos, el delegat d'Alumnes haurà de designar un altre subdelegat entre els membres de la Delegació d'Alumnes.

Article 18. Funcions
====================

Són funcions dels subdelegats de la Delegació d'Alumnes:

1. Coordinar amb el delegat la tasca dels membres de la Comissió Permanent de la Delegació.

2. Substituir el delegat d'Alumnes, secretari o tresorer en l'exercici de les seues funcions en cas de vacant, absència o malaltia segons l'ordre de delegació que establisca el delegat d'Alumnes, fins que aquest designe un altre membre de la Delegació d'Alumnes per a aquest càrrec.

3. Substituir el delegat d'alumnes quan aquest delegue en ells.

Secció 2a. Del secretari

Article 19. Nomenament

1. El secretari serà nomenat pel delegat d'alumnes entre els membres de la Delegació d'Alumnes.

2. En els supòsits de vacant, absència o malaltia del secretari, el membre de menys edat de la Comissió Permanent de la Delegació d'Alumnes o de l'Assemblea General de la Delegació d'Alumnes actuarà com a secretari en funcions.

3. Si la vacant, absència o malaltia del secretari és superior a quatre mesos, un subdelegat substituirà el secretari fins que el delegat d'alumnes designe un altre secretari entre els membres de la Delegació d'Alumnes.

Article 20. Funcions

Corresponen al secretari aquestes funcions:

1. Donar fe dels actes i acords de l'Assemblea General i la Comissió Permanent de la Delegació d'Alumnes, i altres òrgans col·legiats en els quals actue.

2. Elaborar i custodiar les actes dels òrgans col·legiats i l'arxiu de la Delegació d'Alumnes.

3. Expedir els certificats i assegurar la publicitat dels acords i documents que corresponga.

4. Proveir el necessari per al moment de la convocatòria de les diferents eleccions.

5. Qualsevol altra funció que li assigne o delegue la Comissió Permanent.

Secció 3a. Del tresorer

Article 21.  Nomenament

1. El tresorer serà nomenat pel delegat d'Alumnes entre els membres de la Delegació d'Alumnes.

2. Si la vacant, absència o malaltia del tresorer és superior a quatre mesos, un subdelegat substituirà el tresorer fins que el delegat d'alumnes designe, entre els membres de la Delegació d'Alumnes, un altre tresorer.

Article 22. Funcions

Són funcions del tresorer de la Delegació d'Alumnes de la Facultat de Ciències Econòmiques i Empresarials:

1. Portar al dia els comptes, preveure les despeses i tot allò que estiga relacionat amb la tresoreria de la Delegació d'Alumnes.

2. La realització de les activitats que siguen necessàries per a aconseguir una administració eficient dels recursos assignats.

3. Supervisar l'ús de les infraestructures i les despeses internes de la Delegació d'Alumnes.

Secció 4a. Dels coordinadors de Titulació

Article 23. Naturalesa i elecció

1. Cadascuna de les titulacions de la Facultat de Ciències Econòmiques i Empresarials disposarà d'un coordinador de Titulació que serà elegit pels membres de l'Assemblea General que estiguen matriculats en la titulació corresponent i entre ells.

2. Si l'absència o malaltia del coordinador de Titulació és superior a quatre mesos, el delegat d'Alumnes, una vegada emès l’informe previ, convocarà, com a president, una comissió formada pels membres de la Delegació d'Alumnes de la titulació corresponent. En aquesta comissió s’elegirà un nou coordinador de Titulació segons el procediment d'elecció del coordinador de Titulació que estableix aquest Reglament intern.

Article 24. Funcions

1. Informar de les gestions que duga a terme a qualsevol dels òrgans de la Delegació d'Alumnes.

2. Aportar i ordenar la documentació tractada en les comissions que depenguen de la seua àrea de gestió per a posar-la a la disposició de l'Assemblea General, quan aquesta ho sol·licite.

3. Proposar a la Comissió Permanent de la Delegació d'Alumnes els representants d'alumnes en les comissions de convalidacions de la seua àrea de titulació en la Facultat de Ciències Econòmiques i Empresarials.

4. Coordinar la tasca dels representants dels alumnes en les diferents comissions de la Facultat de Ciències Econòmiques i Empresarials, dins de l'àmbit de la seua titulació.

CAPÍTOL  V.  Dels representants de grup

Article 25. Naturalesa
----------------------

Els representants de grup seran elegits pels alumnes del grup corresponent i entre ells.

Article 26. Funcions

1. Assistir amb veu però sense vot i intervenir en la deliberació dels assumptes en l'Assemblea General de la Delegació d'Alumnes.

2. Canalitzar la informació de la Delegació d'Alumnes cap al seu grup i viceversa.

3. Fomentar la participació del seu grup en les activitats i finalitats de la Delegació d'Alumnes.

4. Participar en la Comissió de coordinació de titulació corresponent a la seua titulació, si n’hi ha, i en qualsevol comissió de treball de les quals formen part.

CAPÍTOL VI. De les comissions de coordinació de titulació, coordinadors específics d'àrea i comissions de treball.

Article 27. Comissió de coordinació de titulació

1. La Comissió Permanent de la Delegació d'Alumnes podrà crear una comissió de coordinació per cadascuna de les titulacions impartides en la Facultat de Ciències Econòmiques i Empresarials.

2. Aquestes comissions estaran formades per:

El coordinador de la titulació corresponent que hi actuarà com a president.

Els representants d'alumnes del Claustre de la Facultat de Ciències Econòmiques i Empresarials pertanyents a la titulació corresponent.

Els representants d'alumnes del Claustre de la Universitat pertanyents a la titulació corresponent.

Els representants dels alumnes dels departaments amb docència en assignatures troncals o obligatòries o, si escau, en continguts formatius comuns de la titulació, i que pertanguen a la titulació corresponent.

3. Els representants de grup d'una titulació podran assistir a les sessions de la corresponent comissió de coordinació de titulació amb veu però sense vot.

4. El coordinador de la titulació corresponent nomenarà d'entre tots els membres de la comissió de coordinació de titulació  una persona perquè en siga el secretari.

5. La finalitat d'aquesta comissió de coordinació de titulació és informar, assessorar i aconsellar el coordinador de la titulació sobre els temes particulars de la titulació corresponent. Així com debatre i proposar les dates d'exàmens en la seua titulació corresponent.

Article 28. Coordinadors específics d'àrea

1. La Comissió Permanent podrà proposar a l'Assemblea General de la Delegació d'Alumnes la creació dels coordinadors específics d'àrea que puga necessitar. En aquesta proposta de creació s'hauran d'especificar, com a mínim, els objectius de l'àrea específica de la qual es proposa el coordinador i la durada de la seua activitat.

2. Seran coordinadors específics d'àrea els que haja elegit l'Assemblea General de la Delegació d'Alumnes entre els seus membres. La seua àrea de competència serà l'específica per a la qual ha sigut nomenat.

Article 29. Comissions de treball

La facultat de creació, modificació i supressió de les comissions de treball la té l'Assemblea General, que les regularà aprovant els reglaments necessaris per al seu bon funcionament, preservant sempre que aquestes no entren en contradicció amb aquest Reglament ni amb altres normatives que hi siguen aplicables, i sens perjudici de les funcions atribuïdes als òrgans de la Delegació d'Alumnes. L'acord de creació d'una comissió per part de l'Assemblea General haurà de determinar, com a mínim, els objectius, la composició i si té caràcter permanent o no.

.

TÍTOL III: Dels membres de la Delegació d'Alumnes de la Facultat de Ciències Econòmiques i Empresarials. Composició, deures i drets

Article 30. Composició

 La Delegació d'Alumnes estarà composta per:

1. Els alumnes elegits pels alumnes i entre ells per a formar part del Claustre de la Universitat d'Alacant per la circumscripció de la Facultat de Ciències Econòmiques i Empresarials. Els alumnes claustrals són membres de la Delegació i formaran part d'aquesta des del moment en què l'òrgan electoral competent n’acredite l’elecció com a claustral, d'acord amb el que estableix la normativa de la Universitat.

2. Els alumnes elegits pels alumnes i entre ells de la Facultat de Ciències Econòmiques i Empresarials per a formar part del Claustre de la Facultat. Els alumnes claustrals són membres de la Delegació i formaran part d'aquesta des del moment que l'òrgan electoral competent n’acredite l’elecció com a claustral, d'acord amb el que estableix la normativa de la Universitat.

3. Els representants d'alumnes en els Departaments amb docència en la Facultat de Ciències Econòmiques i Empresarials sempre que pertanguen a la Facultat de Ciències Econòmiques i Empresarials.

Article 31. Cessament dels membres de la Delegació d'Alumnes

Es perdrà la condició de membre de la Delegació d'Alumnes:

1. Quan es perda la condició d'estudiant de la Facultat de Ciències Econòmiques i Empresarials.

2. Per renúncia expressa de l'interessat.

3. Quan finalitze el mandat.

Article 32. Drets

Són drets de tots els membres de la Delegació d'Alumnes:

1. Assistir amb veu i vot a l'Assemblea General.

2. Ser electors i elegibles com a membres dels òrgans de representació i govern en representació de la Delegació d'Alumnes.

3. L'accés a qualsevol documentació de què dispose la Delegació d'Alumnes mitjançant una petició cursada al secretari de la Delegació d'Alumnes sempre que siga per a l'exercici de les seues funcions o acredite un interès directe i legítim i, en tot cas, respectant la legislació vigent sobre protecció de dades de caràcter personal.

4. Qualsevol altre dret que els conferisca  la normativa general universitària vigent i el seu possible desplegament.

Article 33. Deures

Són deures dels membres de la Delegació d'Alumnes:

1. Participar activament en totes les activitats i tasques de la Delegació d'Alumnes d'acord amb les funcions encomanades a cadascun.

2. Assistir i participar en les Assemblees Generals.

3. Acatar i respectar els acords i decisions que adopte la Delegació d'Alumnes.

4. Informar a l'alumnat puntualment de tots els assumptes que els incumbisquen o siguen d'interès.

5. Participar en les diferents comissions de treball a les quals pertanguen.

6. Contribuir a una major coordinació i col·laboració entre les diferents Delegacions d'Alumnes de Centre i amb el Consell d'Alumnes.

7. Altres deures que els atribuïsca l'Estatut de la Universitat d'Alacant o les seues normes de desplegament.

TÍTOL IV: Del règim de les sessions

Article 34. Convocatòries

1. La convocatòria de l'Assemblea de la Delegació d'Alumnes i de la Comissió Permanent correspondrà al Delegat d'Alumnes de la Facultat, a través del secretari, i haurà de notificar-se assegurant la recepció pels seus membres amb una antelació mínima de quaranta-vuit hores, excepte en els casos d'urgència. La notificació es podrà fer a través de mitjans electrònics, llevat que el membre de l'òrgan col·legiat comunique al secretari de la Delegació d'Alumnes un altre lloc o una altra forma de notificació.

2. La convocatòria haurà de contenir l'ordre del dia de la sessió. La informació sobre els assumptes que s’hi tractaran estarà a la disposició dels membres en el mateix termini.

3. L'ordre del dia serà fixat tenint en compte, si escau, les peticions dels altres membres formulades amb l’antelació suficient. El delegat d'Alumnes inclourà obligatòriament en l'ordre del dia els assumptes que li hagen sigut presentats per escrit, amb una antelació suficient a la convocatòria, per un mínim del deu per cent dels membres de l'Assemblea General o de la Comissió Permanent.

4. El delegat, quan ho requerisquen els assumptes que s’hi tractaran, podrà convidar persones no pertanyents a l'òrgan a participar amb veu i sense vot.

5. Els representants de grup que no siguen membres de la Delegació d'Alumnes també seran convocats a totes les sessions de l'Assemblea General i podran assistir-hi amb veu però sense vot.

Article 35. Sessions

1. L'Assemblea de la Delegació i la Comissió Permanent de la Delegació d'Alumnes es consideraran vàlidament constituïdes quan assistisquen a la sessió la meitat més un dels seus membres, en primera convocatòria, o un terç dels seus membres, en segona convocatòria, mitja hora més tard.

2. En tot cas, per a la vàlida constitució de l'òrgan es requerirà la presència del delegat d'Alumnes i del secretari o, si escau, de qui els substituïsquen.

3. El règim de sessions és aplicable tant a l'Assemblea General com a la Comissió Permanent o a qualsevol altra comissió creada per la Delegació d'Alumnes.

4. L'Assemblea General es reunirà, amb caràcter ordinari, en període lectiu, almenys una vegada l'any i en sessió extraordinària quan siga convocada pel delegat d'Alumnes a iniciativa pròpia, així com sempre que ho sol·licite un mínim del 20 % dels membres de l'Assemblea General.

5. La Comissió Permanent de la Delegació d'Alumnes es reunirà, amb caràcter ordinari, en període lectiu, almenys una vegada al quadrimestre i en sessió extraordinària sempre que siga convocada pel Delegat d'Alumnes, a iniciativa pròpia o quan ho sol·liciten almenys les tres quartes parts dels membres de la Comissió Permanent.

Article 36. Acords

1. Excepte en els casos en els quals l'Estatut de la Universitat, el Reglament intern de la Facultat o aquest Reglament prevegen una altra majoria, els acords seran adoptats per la majoria simple dels assistents a la sessió. El vot del president serà diriment en el supòsit d'empat.

2. Excepte previsió expressa en contra continguda en l'Estatut de la Universitat, el Reglament Intern de la Facultat o aquest Reglament, les referències al règim d'acords es computaran tenint en compte el nombre de membres que en cada moment componguen l'òrgan.

3. No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presentes tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.

4. Les votacions es faran a mà alçada. No obstant això, la votació serà secreta quan es tracte de l’elecció de persones o quan ho sol·licite així una cinquena part com a mínim dels assistents.

5. Els membres de la Delegació d'Alumnes podran fer constar en l'acta de la sessió el seu vot contrari a l'acord adoptat, la seua abstenció o el sentit del seu vot favorable, com també els motius que el justifiquen. Així mateix, podran sol·licitar la transcripció íntegra de la seua intervenció o proposta, sempre que s'aporte en l'acte o en el termini que assenyale el president de l'òrgan el text que s’hi corresponga fidelment, cosa que faran constar en l’acta o afegint-hi una còpia.

Article 37. Convocatòria i actes

1. El secretari efectuarà la convocatòria de les sessions per ordre del president, les notificarà als seus components, rebrà els actes de comunicació i prepararà el despatx dels assumptes.

2. De cada sessió s'estendrà una acta que contindrà, com a mínim, la relació d'assistents, l'ordre del dia de la reunió, les circumstàncies del lloc i temps en què s'ha tingut, els punts principals de les deliberacions, així com el contingut dels acords adoptats.

3. Les actes seran signades pel secretari amb el vistiplau del president i s'aprovaran en la mateixa sessió si està previst en l'ordre del dia, o en la següent.

4. El secretari podrà expedir certificació dels acords adoptats sens perjudici de l’aprovació ulterior de l'acta, i farà constar-hi expressament aquesta circumstància.

Article 38. Delegacions de vot

1. Excepte en els casos expressament previstos en aquesta norma o en una altra de superior, qualsevol membre d'un òrgan col·legiat podrà delegar el seu dret en un altre membre del mateix òrgan.

2. La delegació haurà de constar per escrit i notificar-se al secretari en el moment de la constitució de la sessió.

3. A l'efecte d'establir el quòrum per a la vàlida constitució de l'òrgan així com les majories per a l'adopció d'acords, es considerarà present el membre que haja exercit la delegació, i es donarà eficàcia al vot que per ell emeta, si escau, el membre delegat.

Article 39. Recursos

Les resolucions i acords de la Delegació d'Alumnes són susceptibles de recurs d'alçada davant del rector.

TÍTOL V: Dels processos electorals

Secció 1. Dels processos electorals.

Article 40. Mesa electoral de l'Assemblea General

1. La mesa electoral s'encarregarà de vetlar per la legalitat dels processos electorals de la Delegació d'Alumnes.

2. Estarà composta per tres membres de l’òrgan corresponent, elegits per sorteig i no en poden ser membres els que hi concórreguen com a candidats. Com a president actuarà el membre de més edat i com a secretari, el membre de menys edat.

3. El sorteig i la constitució de la mesa electoral es duran a terme el mateix dia previst per a la votació i abans de l'inici d’aquesta.

4. Una volta constituïda la mesa electoral es rebran les candidatures a delegat d'Alumnes de la Facultat de Ciències Econòmiques i Empresarials. Una vegada presentades les candidatures a delegat d'Alumnes, cada candidat disposarà del temps necessari per a exposar el seu programa. Quan haja conclòs el torn d'exposició, s'obriran torns de preguntes i respostes als candidats, fins que la mesa considere oportú procedir a l'elecció.

5. Una vegada acabada la votació per a elegir delegat d'Alumnes, la mesa electoral procedirà immediatament a l'escrutini en sessió pública. Resultarà elegida la candidatura a delegat d'Alumnes que obtinga, en primera votació, més de la meitat dels vots emesos vàlidament pels membres de l'òrgan de la Delegació d'Alumnes. Si cap dels candidats no obté aquesta majoria es farà una segona votació, i serà elegit el candidat que obtinga més vots. Si es produeix empat, serà elegit el candidat amb més antiguitat en la universitat.

6. Després de l'elecció del delegat d'Alumnes, la mesa electoral rebrà les candidatures a coordinador de Titulació, començant per la titulació que més alumnes matriculats tinga i continuant en ordre decreixent. Després de la recepció de candidatures a coordinador de Titulació s'iniciaran les votacions per crida.

7. Després de cada votació per a elegir coordinador de Titulació, la mesa electoral procedirà immediatament al corresponent escrutini en sessió pública. Resultarà elegida la candidatura a coordinador de Titulació que obtinga més vots. Si es produeix empat, s’elegirà el candidat amb més antiguitat en la Universitat.

8. Quan haja acabat el procés, la mesa electoral estendrà acta dels resultats. Aquesta acta haurà de ser signada per tots els membres de la mesa electoral i custodiada en els arxius de la Delegació d'Alumnes.

9. Les candidatures a delegat d'Alumnes hauran de ser agrupades de manera que incloguen els subdelegats, el secretari i el tresorer. Les candidatures a coordinador de Titulació hauran de ser candidatures individuals i no podran formar part de les candidatures agrupades a delegat d'Alumnes.

10. Les votacions es faran per crida, seran secretes i no s'admetran en aquests processos delegacions de vot.

11. En el cas que es reba una única candidatura a delegat d'Alumnes, únicament hi haurà una primera volta per a elegir delegat d'Alumnes.

Secció 2. Elecció dels representants de grup

Article 41. De la convocatòria

1. A l'inici de cada curs acadèmic l'equip deganal de la Facultat de Ciències Econòmiques i Empresarials elaborarà un calendari d'elecció de representants de grup que es publicarà en la pàgina web de la Facultat.

2. L'equip deganal proporcionarà als alumnes la informació relativa al procés d'elecció de representants de grup.

3. Les eleccions a representants de grup es faran durant la primera mitja hora de classe de l'horari d'una de les assignatures, amb l’acord previ entre el professor responsable de l’assignatura i el vicedegà de la titulació.

4. Les eleccions a representants de grup es duran a terme en les setmanes quarta o cinquena de cada curs acadèmic sempre que la matriculació dels alumnes haja acabat.

Article 42. Del procediment

1. En cada grup s’elegirà un representant de grup i un subrepresentant de grup (o suplent).

2. Les candidatures es presentaran en el mateix moment de l'elecció.

3. S'accepta l'assentiment com a mitjà vàlid d'elecció.

4. El professor que impartisca docència en el grup en el moment de l'elecció comunicarà els resultats de l'elecció al vicedegà de la titulació, que al seu torn els comunicarà  a la Delegació d'Alumnes.

5. Un representant de grup o subrepresentant de grup només podrà ser-ho d'un únic grup.

TÍTOL VI: De la moció de censura

Secció 1a. Disposicions generals

Article 43. Consideracions Generals

1. L'Assemblea General pot exigir la responsabilitat al Delegat d'Alumnes mitjançant moció de censura presentada mitjançant escrit al Delegat d'Alumnes.

2. Aquesta afectarà a tots els membres de la Comissió Permanent exclosos els coordinadors de titulació. Els seus membres seguiran exercint les funcions que preveu aquest Reglament mentre es tramita la moció de censura.

3. El Delegat d'Alumnes convocarà, en un termini màxim de 15 dies naturals des de la seua presentació, una Assemblea General Extraordinària, que tindrà com a únic punt de l'ordre del dia el debat la moció de censura presentada.

Article 44. Límits temporals

1. La moció de censura no podrà proposar-se fins que no hagen transcorregut quatre mesos des del nomenament del càrrec contra el qual es presenta.

2. El rebuig de la moció de censura implicarà la impossibilitat de presentar-ne una altra fins que no hagen transcorregut sis mesos des de la presentació de la moció de censura rebutjada.

Secció 2a. Del procediment

Article 45. Consideracions generals

1. La moció de censura s’haurà de presentar amb el suport, com a mínim, del un vint-i-cinc per cent dels membres de l'Assemblea General.

2. La votació de la moció de censura proposada no podrà tenir lloc abans dels deu dies ni més tard dels quinze dies lectius següents a la data en què es presente.

3. La moció de censura requerirà perquè siga aprovada el vot favorable dos terços, com a mínim, dels membres de l'Assemblea General de la Delegació d'Alumnes.

4. L'aprovació de la moció de censura comportarà la revocació del delegat d'Alumnes i dels membres de la Comissió Permanent nomenats per aquest.

5. La sessió de l'Assemblea General en la qual es faça la votació de la moció de censura serà convocada pel delegat i presidida per una mesa electoral que se sortejarà després de constituir-se la sessió, segons disposa l'article 40, apartat 2. Una vegada escoltades les diferents parts, la mesa determinarà els temps d'intervenció assignats a cadascuna. En cap cas podrà formar part de la mesa electoral cap de les persones que presente la moció de censura o contra les quals vaja dirigida.

6. La mesa electoral donarà lectura a la moció de censura, i a continuació, el Delegat o membre sobre el qual es presente la moció de censura disposarà del temps que li haja sigut assignat per a rebatre aquesta moció.

7. A continuació, els proponents podran fer ús de la paraula durant el temps que la mesa haja assignat a aquest efecte.

8. La votació, que serà secreta, s'efectuarà per crida. No s'admetrà en aquest procés la delegació de vot.

9. Una volta acabada la votació, la mesa electoral procedirà immediatament i en sessió pública a l'escrutini i estendrà acta dels resultats. Aquesta acta haurà de ser signada per tots els membres de la mesa i custodiada en l'arxiu de la Delegació d'Alumnes.

10. En els supòsits de moció de censura al delegat d'Alumnes, el president de la mesa electoral de l'Assemblea General comunicarà aquesta decisió en el termini de tres dies lectius següents al de l'aprovació de la moció, al degà de la Facultat de Ciències Econòmiques i Empresarials als efectes oportuns.

TÍTOL VII: Del règim econòmic

Article 46. Pressupost de la Delegació d'Alumnes de la Facultat de Ciències Econòmiques i Empresarials

La Delegació d'Alumnes de la Facultat de Ciències Econòmiques i Empresarials disposa dels mitjans següents:

1.Les quantitats que li assigne l'equip deganal per a les activitats proposades després d’haver sigut valorades.

2. Les donacions o aportacions provinents tant d'institucions públiques com d'institucions privades que se li assignen seguint el procediment que marque la normativa aplicable.

Article 47. Control de despeses

1. El tresorer presentarà l'estat d'execució del pressupost de la Delegació d'Alumnes a la Comissió Permanent cada quadrimestre.

2. Les despeses seran proposades davant l'administració del centre. Serà necessari el registre de signatures del Delegat d'Alumnes i del tresorer, d’acord amb la normativa vigent en cada moment.

3. El primer trimestre de cada any, el delegat d'Alumnes remetrà al degà de la Facultat de Ciències Econòmiques i Empresarials un informe sobre l'execució del pressupost de la Delegació d'Alumnes de l'exercici anterior.

TÍTOL VIII: De la reforma del Reglament

Article 48. Iniciativa per a la reforma

1. Aquest Reglament intern podrà ser reformat, totalment o parcialment, a iniciativa del delegat d'Alumnes de la Facultat de Ciències Econòmiques i Empresarials, o de la meitat dels membres de l'Assemblea General.

2. La proposta de reforma es remetrà al secretari, que la traslladarà a la Comissió Permanent perquè es tramite. Aquesta s’haurà d'acompanyar del seu text articulat i de l'argumentació en què es fonamente.

3. Una vegada rebuda la proposta de la reforma, la Comissió Permanent la remetrà als membres de l'Assemblea General, acordant un termini no inferior a deu dies lectius ni superior a trenta, perquè aquests proposen les esmenes que estimen pertinents.

4. Les esmenes, degudament classificades per la Comissió Permanent, es remetran de nou als membres de l'Assemblea General juntament amb la convocatòria de l’assemblea. Des de la data de presentació de la proposta de reforma fins a la de la convocatòria de l'Assemblea General no podrà transcórrer un termini superior a seixanta dies lectius.

Article 49. Aprovació

1. L'aprovació de la proposta de reforma del Reglament per l'Assemblea General requerirà el vot favorable de la majoria absoluta dels membres presents de l'Assemblea General, sempre que el nombre dels membres presents siga igual o superior a la meitat de membres d'aquest òrgan col·legiat. A aquests efectes s'admet la delegació de vot i es considerarà present el membre que haja exercit la delegació.

2. Quan la proposta de modificació tinga per objectiu adequar el Reglament a disposicions legals promulgades amb posterioritat a l'entrada en vigor d'aquell, serà suficient per a la seua aprovació el vot favorable de la majoria dels presents.

3. Amb excepció de les propostes incloses en l'apartat anterior, no podrà presentar-se cap altra proposta de modificació del Reglament fins que no hagen transcorregut sis mesos des de la seua entrada en vigor.

4. Les modificacions del Reglament intern aprovades per l'Assemblea General seran sotmeses a la Junta de la Facultat de Ciències Econòmiques i Empresarials per a, si escau, ser aprovades definitivament.

DISPOSICIONS ADDICIONALS

PRIMERA

En els aspectes no previstos en aquest Reglament referents a òrgans de la Delegació d'Alumnes es procedirà segons el que es disposa en el Reglament intern de la Facultat de Ciències Econòmiques i Empresarials i en l'Estatut de la Universitat d'Alacant.

SEGONA

Els actes aplicatius i interpretatius d’aquest Reglament corresponen a l'Assemblea General o òrgan en el qual delegue.

TERCERA

Totes les denominacions contingudes en aquest Reglament de règim intern d'òrgans representació, càrrecs i membres de la comunitat universitària, així com qualsevol altra denominació que s'efectuen en gènere masculí s'entendran fetes i s'utilitzaran indistintament en gènere masculí o femení, segons el sexe del titular que els exercisca o de la persona a la qual facen referència.

DISPOSICIÓ TRANSITÒRIA

Els actuals membres de l'Assemblea General mantindran els seus actuals càrrecs, sempre que d'acord amb aquest Reglament en siguen membres, llevat que una Assemblea General posterior i d'acord amb el que estableix aquest Reglament intern determine el contrari.

DISPOSICIÓ DEROGATÒRIA ÚNICA

Queda derogada qualsevol norma de la Delegació d'Alumnes de la Facultat de Ciències Econòmiques i Empresarials de la Universitat d'Alacant que s'opose a la present normativa.

DISPOSICIÓ FINAL

Aquest Reglament Intern, una vegada haja sigut aprovat per la Junta de Facultat de Ciències Econòmiques i Empresarials, entrarà en vigor l'endemà de publicar-se en el BOUA.





[Carretera Sant Vicent del Raspeig s/n  
03263 Sant Vicent del Raspeig - Alacant  
 Tel. 21 513 0954 - Fax 29 787 7323](https://www.google.es/maps/@26.539445,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12572&trk=tyah&trkInfo=tarId%7J6846474551750%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)